b'\n_START_ARTICLE_\nSOFA\n_START_SECTION_\nUra\n_START_PARAGRAPH_\nHyvink\xc3\xa4\xc3\xa4lt\xc3\xa4 l\xc3\xa4ht\xc3\xb6isin oleva Fanni Noroila ja Puumalasta muuttanut Sonja Kuittinen tapasivat toisensa Taideyliopiston Teatterikorkeakoulussa, jossa he aloittivat vuonna 2011.  Yhtyeen nimi tulee heid\xc3\xa4n mukaansa sanoista "Se on fakin aitoo". Noroilan mukaan yhtyeen tavoite on "sanoutua irti r\xc3\xa4pin macho-kulttuurista,_NEWLINE_misogynisesta kuvastosta ja naisobjektiudesta". _NEWLINE_Noroila ja Kuittinen ovat monipuolisia esitt\xc3\xa4v\xc3\xa4n taiteen ammattilaisia: He ovat k\xc3\xa4yneet vaihdossa Tukholman Dramatiska H\xc3\xb6gskolanissa ja n\xc3\xa4ytelleet mm. Kansallisteatterin MacBethiss\xc3\xa4 ja kuuluvat feministiseen taidekollektiivi Les Poxxxiin yhdess\xc3\xa4 n\xc3\xa4yttelij\xc3\xa4 Julia Lappalaisen kanssa. _NEWLINE_SOFAn ensimm\xc3\xa4inen julkaisu on vuonna 2013 Rapu Recordsille tehty single Kuumempi Kes\xc3\xa4, jota seurasi vuonna 2015 julkaistu nelj\xc3\xa4n kappaleen EP Se on Fakin Aitoo. Nyky\xc3\xa4\xc3\xa4n SOFAn levy-yhti\xc3\xb6 on Warner Music Finland, jolle he ovat vuonna 2016 julkaisseet EP:n Puolukoita.'